Príloha č. 1                                                                                                                                       
                                                                                              k nariadeniu vlády č..../2005 Z. z.      

Strategické hlukové mapy a akčné plány ochrany zdravia pred hlukom 

1.        Hlukové indikátory vo vonkajšom  prostredí

1.1      Hladina deň-večer-noc Ldvn (hlukový indikátor pre deň, večer, noc) v decibeloch (dB) je hlukový indikátor pre celkové obťažovanie a je definovaný nasledujúcim vzorcom
                          
v ktorom 
a) Ldeň (hlukový indikátor pre deň) je hlukový indikátor pre obťažovanie počas dňa; je to A-vážená dlhodobá priemerná hladina hluku, určená počas všetkých dní  roka,3)
b) Lvečer (hlukový indikátor pre večer) je hlukový indikátor pre obťažovanie počas večera; je to A-vážená dlhodobá priemerná hladina hluku, určená počas  všetkých večerov roka, 3)
c) Lnoc (hlukový indikátor pre noc) je hlukový indikátor pre rušenie spánku; je to A-vážená dlhodobá priemerná hladina hluku, určená počas všetkých nocí  roka, 3)
d) deň je 12 hodín, večer štyri hodiny a noc osem hodín, deň začína o 6.00, večer o 18.00 a noc o 22.00 hodine, 
e) rok z hľadiska emisie hluku je príslušný kalendárny rok a priemerný meteorologický rok,
f) dopadajúci hluk je hluk, pri ktorom sa neberie do úvahy hluk odrazený od fasád budov. Pri meraniach hluku sa použije korekcia 3 dB.
1.2      Podľa účelu sa výška bodu stanovenia hlukových  indikátorov podľa bodu 1.1 určuje  
            nasledovne
a) v prípade výpočtu v rámci strategického mapovania hluku vo vzťahu k expozícii hluku v budovách a v ich blízkosti sú body posudzovania 4,0 ± 0,2 m nad zemou a na najexponovanejšej fasáde; pre tento účel bude  najexponovanejšou fasádou najbližšia vonkajšia stena smerujúca k špecifickému zdroju hluku,
b) v prípade merania na účel strategického mapovania hluku  vo vzťahu k vystaveniu hluku v budovách a v ich blízkosti sa môžu vybrať iné výšky, nie menšie ako 1,5 m nad zemou a výsledky sa prepočítajú na ekvivalentnú výšku 4 m, 
c) pre akustické plánovanie a pre určovanie oblastí so stanovenou akustickou kvalitou prostredia sa môže použiť iná výška, nie menšia ako 1,5 m nad zemou, napríklad pre vidiecke oblasti s jednopodlažnými domami, pre návrh miestnych opatrení zamýšľaných  na zníženie dopadu hluku na špecifické byty a pre podrobné mapovanie hluku vo vymedzenej oblasti.
1.3	Na podrobnejší popis hlukovej situácie sa v osobitných prípadoch použijú aj ďalšie hlukové indikátory. Za osobitný prípad sa považuje napríklad 
3)  STN ISO 1996-2 Akustika. Popis a meranie hluku prostredia. Časť 2: Získavanie údajov súvisiacich s využitím územia

         a) ak uvažovaný zdroj hluku pracuje iba počas krátkeho časového úseku,
         b) ak priemerný počet hlukových udalostí v jednom alebo viacerých obdobiach je veľmi nízky, 
         c) ak je výrazná nízkofrekvenčná zložka hluku, 
         d) ak sa pri rušení spánku v nočnej dobe vyskytnú hlukové špičky, 
e) osobitná ochrana počas víkendu alebo sviatkov, 
f) osobitná ochrana  počas dňa,
g) osobitná ochrana počas večera,
h) kombinácia hlukov z rozličných zdrojov, 
i) tichá oblasť v otvorenej krajine, 
j) ak má hluk výrazné tónové zložky, 
         k) ak má hluk impulzový charakter.
1.4  Hodnoty hlukových indikátorov sa určujú výpočtom alebo meraním. Pre predikciu je použiteľný  iba výpočet.
1.5  Akčné hodnoty hlukových indikátorov sú stanovené všeobecne záväzným právnym predpisom.1)

2.        Metódy posudzovania škodlivých účinkov hluku na obyvateľstvo

2.1.   Škodlivé účinky hluku sa posudzujú prostredníctvom vzťahov dávka-účinok. Vzťahy dávka-účinok sa  týkajú najmä
a) vzťahu medzi obťažovaním a Ldvn pre hluk  dopravy po pozemných komunikáciách, železničnej dopravy,  leteckej dopravy a pre priemyselný hluk, 
b) vzťahu medzi rušením spánku a Lnoc pre hluk dopravy po pozemných komunikáciách, železničnej dopravy, leteckej dopravy a pre priemyselný  hluk.
2.2      V prípade potreby sa  špecifické vzťahy dávka- účinok uvádzajú pre
a) byty so špeciálnou izoláciou proti hluku podľa  tretieho bodu,
b) byty s  tichou fasádou podľa tretieho bodu,
c) rôzne podnebia alebo rôzne kultúry, 
d) zraniteľné skupiny obyvateľstva, 
e) tónový priemyselný hluk, 
   f) impulzový priemyselný hluk a iné špeciálne prípady. 

3.     Strategické hlukové mapy aglomerácií	
Strategické hlukové mapy aglomerácií obsahujú najmenej tieto údaje
a)	 stručný opis polohy a veľkosti aglomerácie, počtu obyvateľov v aglomerácii 
			b) zodpovedné fyzické osoby – podnikatelia a právnické osoby,
c) programy na potlačovanie hluku, ktoré boli realizované v minulosti a miestne  protihlukové  opatrenia,
            d) použité metódy výpočtu a merania,  
 e) odhadované počty bytov a odhadované počty ľudí zaokrúhlené na stovky, ktorí žijú v bytoch, ktoré sú vystavené každému z nasledujúcich pásiem hodnôt Ldvn v dB 4 m nad zemou na    najexponovanejšej fasáde 55-59, 60-64, 65-69, 70-74, > 75, osobitne pre hluk z dopravy po pozemných komunikáciách, železničnej dopravy, leteckej dopravy a hluku z priemyselných zdrojov. Zaokrúhlenie počtov na stovky znamená napríklad počet menší ako 50 sa zaokrúhľuje na 0, počet 50 až 149 sa zaokrúhľuje na 100 a počet 150 až 249 sa zaokrúhľuje na 200,
         f) odhadovaný počet ľudí zaokrúhlený na stovky, ktorí žijú v bytoch vystavených pásmam hodnôt Lnoc v dB 4 m nad zemou na najexponovanejšej fasáde 50-54, 55-59, 60-64, 65-69, > 70, osobitne pre dopravu po pozemných komunikáciách, železničnú dopravu a pre leteckú dopravu a pre priemyselné zdroje hluku. Tieto údaje sa môžu stanoviť aj  pre pásmo hodnôt 45-49 dB,
         g) odhadovaný počet ľudí, ktorí žijú v bytoch so špeciálnou izoláciou proti vonkajšiemu hluku v pásmach uvedených v písmene e) a f) za špeciálnu izoláciu sa považuje taká izolácia budovy proti jednému alebo viacerým typom vonkajšieho hluku, ktorá je kombinovaná s  ventilačnými alebo klimatizačnými zariadeniami a zabezpečí  vyhovujúce hodnoty izolácie proti vonkajšiemu hluku,
h) odhadovaný počet ľudí, ktorí žijú v bytoch s tichou fasádou za tichú fasádu sa považuje fasáda bytu, pred ktorou hodnota Ldvn 4 m nad zemou a 2 m pred fasádou pre hluk emitovaný zo špecifického zdroja je o viac ako 20 dB nižší ako pri fasáde, ktorá má  najvyššiu hodnotu Ldvn, 
i) informácie o tom, ako k údajom v bodoch e) až h) prispievajú väčšie pozemné komunikácie, väčšie železničné dráhy a väčšie letiská,
j) izofóny 60, 65, 70 a 75 dB v grafickom vyhotovení strategických hlukových máp. 

4.   Strategické hlukové mapy väčších pozemných komunikácií, strategické hlukové mapy väčších železničných dráh a väčších  letísk 

Strategické hlukové mapy väčších pozemných komunikácií, strategické hlukové mapy väčších železničných dráh,  strategické hlukové mapy väčších letísk obsahujú najmenej tieto údaje
a) všeobecný opis pozemných komunikácií, železníc alebo letísk, ich miesto, veľkosť a informácie o doprave,
b) charakteristika prostredia aglomerácie, obcí, krajiny alebo iné informácie o využívaní územia a hlavných  zdrojoch hluku,
c) programy na kontrolu a znižovanie hluku, ktoré boli realizované v minulosti a informácie o protihlukových opatreniach,
d) použité metódy výpočtu hluku a merania hluku,
e) odhadovaný počet ľudí zaokrúhlený na stovky, ktorí  žijú mimo aglomerácií v bytoch vystavených  nasledujúcim pásmam hodnôt Ldvn v dB 4 m nad zemou a na najexponovanejšej fasáde 55-59, 60 -64, 65-69, 70-74, > 75,
f) odhadovaný počet ľudí zaokrúhlený na stovky, ktorí žijú mimo aglomerácií v bytoch vystavených nasledujúcim pásmam hodnôt Lnoc v dB 4 m nad zemou a na najexponovanejšej   fasáde  50-54, 55-59, 60-64, 65-69, > 70.  Tieto údaje sa môžu stanoviť aj pre pásmo hodnôt    45-49 dB,
g) počet ľudí, ktorí žijú v bytoch  so špeciálnou izoláciou proti vonkajšiemu hluku podľa bodu 3 písm. g), 
h) počet ľudí,  ktorí žijú v bytoch, ktoré majú tichú fasádu podľa  bodu 3 písm. h), 
i) celková plocha v km2 vystavená hodnotám Ldvn vyšším ako 55, 65 a 75 dB. Uvádza sa  odhadovaný počet bytov zaokrúhlený na stovky a odhadovaný počet ľudí zaokrúhlený na stovky, ktorí žijú v každej z týchto oblastí,  
j) informácie o polohe obcí, miest a aglomerácií na jednej alebo viacerých  hlukových mapách s izofónami 55 a 65 dB.

5.         Obsah akčných plánov ochrany pred hlukom

5.1	      Akčný plán ochrany pred hlukom obsahuje najmenej tieto údaje
	a) opis aglomerácie, väčších pozemných komunikácií, väčších železničných dráh alebo väčších letísk a  iných zohľadnených zdrojov hluku,
	b) zodpovedné fyzické osoby – podnikatelia a právnické osoby,
	c) súvisiace právne predpisy,
	d) akčné hodnoty hlukových indikátorov,
	e) zhrnutie výsledkov mapovania hluku,
f) hodnotenie odhadovaného počtu ľudí vystavených hluku, identifikáciu    problémov a situácií, ktoré treba zlepšiť,
	g) záznamy z verejných  diskusií, 
	h) všetky  vydané opatrenia na zníženie hluku a všetky projekty, ktoré sa  pripravujú,
	i) opatrenia, ktoré príslušné orgány prijmú v nasledujúcich piatich rokoch, vrátane opatrení na ochranu tichých oblastí,
	j) dlhodobá stratégia  znižovania hluku,
	k) informácie o rozpočte, posúdení cenovej efektívnosti, posúdení nákladov a výnosov, 
	l) kritériá na vyhodnotenie realizácie akčného plánu,
	m) zhrnutie, ktoré  neprekračuje rozsah desať strán. 
5.2     Opatrenia, ktoré príslušné orgány  prijmú v akčných plánoch ochrany pred hlukom obsahujú
	a) plánovanie dopravy,
	b) územné plánovanie,
	c) technické opatrenia pri zdrojoch hluku,
	d) výber tichších zdrojov hluku,
	e) zníženie prenosu hluku,
	f) regulačné opatrenia, ekonomické opatrenia alebo podnety na zníženie hluku.